**Årsberetningen er en uddybet oversigt over Interkulturelt Kvinderåds aktiviteter og arrangementer for året 2016/2017, samt fremtidige aktiviteter for 2018**

**.**

I 2016-2017 har IKR haft fokus på at realisere IKRs grundlæggende formål med henblik på at afdække rådets aktivitetsforløb: Projekter, aktiviteter, etablerede samarbejdspartnere mv.

* IKR har fået ny hjemmeside [www.interkultureltkvinderaad.dk](http://www.interkultureltkvinderaad.dk), ny folder og ny plakat for telefonrådgivningen. Vi har også fået en ny mailadresse: info@interkultureltkvinderaad.dk

**Telefonrådgivningen har igen fået støtte for 2017-2018:**

Som i nok ved, så har vi en telefonisk rådgivning i Interkulturelt Kvinderåd. Annam Al-Hayali har siden overtagelsen af rådgivningen fra Kvinderådet, arbejdet hårdt på at få midler fra fonde og ministerier til rådgivningens drift. I november 2016 gav arbejdet frugt, og projektet har igen fået fondsmidler fra Københavns Kommune og Frederiksberg Kommune ifl. §18, til at forsætte arbejdet og afholdelse af arrangementer som bl.a. betyder en effektivisering og professionalisering af arbejdet. Annam Al-Hayali er projektkoordinator, og ved telefonen sidder fortsat vores korps af kvalificerede frivillige rådgivere.

I rådgivningen rådgiver og vejleder vi gratis og anonymt om sociale eller økonomiske spørgsmål,

hele året rundt. Man kan stille spørgsmål om bl.a. forældreansvar, skilsmisse, vold, personlige problemer, ensomhed, rettigheder, udlændinge- og sociallovgivning, uddannelse, job, økonomi m.m.

Vores telefon 70 20 49 09 er åben mandag – torsdag kl. 10-13 og onsdag kl. 17-20.

Tilknyttet rådgivningen er der i dag ni frivillige. Seks udfører rådgivning, to udfører opsøgende arbejde, én udfører web- og IT opgaver. Månedligt får rådgivningen ca. 40-50 henvendelser, der indebærer personlig rådgivning. Rådgivningen er landsdækkende, og ca. 60 % af dem, der henvender sig til rådgivningen, bor i hovedstadsområdet. Derudover har der i 2016 også været henvendelser fra personer, der bor i udlandet.

# **Fra august 2016 og til nu har der været henvendelser fra ca. 25 forskellige nationaliteter. Kvindernes alder svinger fra 15 år og opefter, med størst koncentration i alderen 20 – 60 år.**

Otte indvandrersprog dækkes ind via rådgivningen. Der er tale om følgende sprog: Arabisk, kurdisk, engelsk, russisk og tyrkisk.

**Oplysning om kvinders rettigheder:**

Interkulturelt Kvinderåd afholdte i 2017 en række foredragsarrangementer, om at kende sine rettigheder i det danske samfund. Emnerne gik især på familieliv, rettigheder og pligter i

forbindelse med f.eks. skilsmisse, vold, økonomi, arbejdsliv og børns rettigheder.

Der er blevet afholdt 12 foredrag om kvinders rettigheder i hhv. København N, København NV og i Næstved, hvor Annam Al Hayali og Anaam Al Jadri har repræsenteret IKR med foredrag henvendt især til forældre med børn.

Formålet med foredragene, målrettet kvinder med anden etnisk baggrund end dansk, er at give

kvinder øget kendskab til deres rettigheder og handlemuligheder i det danske samfund.

**Samarbejde og netværk**

# **Kvindernes Internationale Kampdag:**

Den 8. marts markerede IKR Kvindernes Internationale Kampdag ved at deltage i optoget, der foregik på Rådhuspladsen i København. Senere deltog IKR i et festligt arrangement sammen med andre frivillige til kaffe på Dalle Valle.

**Dansk Kvindesamfund og Folkevirke:**

Annam Al Hayali er blevet valgt ind i bestyrelsen for Folkevirke, København. Interkulturelt Kvinderådhar ligeledes deltaget i det årlige møde for Folkevirke d. 18. april 2017, og er blevet medlem af Folkevirke i Danmark, samt af Dansk Kvindesamfund d. 29. april 2017.

**Aktiviteter hos IKRs medlemsforeninger:**

For at udvikle og støtte vores medlemsorganisationer, har IKR deltaget i forskellige aktiviteter, arrangeret af IKRs medlemsorganisationer. Heriblandt med Irakisk Kvinde League og Dansk-Palæstinensisk Venskabsforening.

# **Projekt Merantis:**

# IKR har indgået et samarbejde med Projekt Merantis – Et projekt, hvor nogle kvinder fra etniske minoritetsmiljøer har delt deres personlige historier i form af podcasts. Kvinderne fortæller bl.a. om, at have levet i perioder med vold. De personlige fortællinger, på forskellige sprog, handler om, hvordan kvinderne er kommet ud af volden og videre med deres liv.

# Fortællingerne giver håb til voldsramte kvinder i etniske minoritetsfamilier og er suppleret af konkret rådgivning fra fagpersoner. Man kan lytte til fortællingerne alene og helt diskret, når man har tid og overskud – i bussen, i bilen, når man gør rent, går tur, er på legeplads, på vej til job mm. I kan finde podcastene via dette link: <http://merantis.dk/>

# I samarbejde med Projekt Merantis, ønsker IKR at etablere en konference/temadag om vold mod kvinder med etnisk minoritetsbaggrund. Projektkoordinator, Annam, har været med til en drøftelse af målgruppen sammen med Lokk, Danner, Dansk Kvindesamfunds krisecenter, Maryfonden og Københavns Politi d. 18. maj 2017. Konferencen vil komme til at ligge i efteråret 2017.

**Paneldebat:**

D. 3 maj afholdte IKR paneldebat med tre politikere: Kirsten Normann Andersen fra SF, Trine Torp fra SF og Susan Heldlund fra Socialdemokraterne. Debatten gik ud fra forskellige vinkler, men med fokus på kvinders rolle i politik.

**Talk Town med læge Amneh Hawwa:**

Interkulturelt Kvinderåd deltog d. 20. maj 2017 i Talk Town med foredrag om vold mod kvinder. Læge, Amneh Hawwa, fra IKR, talte om de fysiske, såvel om de psykiske konsekvenser, vold kan medføre.

**Sommerfest:**

Interkulturelt Kvinderåd inviterede til sommerfest d. 22. august for alle foreningsmedlemmer, frivillige og andre i netværket.

**Balance mellem arbejdsliv og familieliv:**

Den 23. august var IKR med Kvinderådet og Dansk Magisterforening til et debatmøde, hvor temaet var ’flydende arbejdstid’ – Der blev vendt ideer til, hvordan man kan skabe større balance mellem kvinders arbejdsliv og familieliv.

IKRs målsætning for 2017 og fremadrettet:

Interkulturelt Kvinderåd vil forsætte arbejdet, bedst muligt, for at realisere sine mål, formål og visioner, og for at aktiviteterne (det praktiske) stemmer overens med det teoretiske grundlag, der repræsenterer rådets formål. Til dette har bestyrelsen drøftet, hvad Interkulturelt Kvinderåd indtil nu har opnået, og fortsat ønsker at bidrage med. Det er blevet besluttet, at være organisationens strategi i 2017, at bidrage til bedre integration i samfundet med titlen; ”Godt i gang med bedre integration”.

Der skal i den forbindelse indgås yderligere samarbejde med Københavns Kommune, Frederiksberg Kommune, Greve og Gentofte Kommune m.fl.

Derudover skal der rekrutteres flere frivillige.

**Kommende projekter:**

* *At forsætte telefonrådgivning målrettet etniske minoritetskvinder og deres familier.*
* *At forsætte projektet ’Kvinde, kend dine rettigheder’.*
* *I samarbejde med Academy Kvindeforening, at udarbejde en jobcafé for etniske minoritetskvinder: JOB QUALIFICATION FOR IMMIGRANT WOMEN.*
* At udvikle et projekt for indvandre- og flygtningekvinder, som har uddannelse fra hjemlandet eller Danmark, og som ikke får udnyttet deres kompetencer i tilstrækkelig grad.
* Fortsætte integrationsarbejdet og det frivillige arbejde i samarbejde med København Kommune.

**Fonde vi løbende søger:**

* København og Frederiksberg Kommune §18.
* PUF midler fra Socialministeriet.

**Kommende aktiviteter, indsatser og overvejelser om det videre arbejde:**

* Succeshistorie: Fortællinger/foredrag om opnåelse af succes på medlemsforeningernes arbejdsområder.
* Målrettet rekruttering af frivillige via de sociale medier.
	+ Hvilke kommunikationsformer i diverse medieorganisationer bør vi gøre brug af for at sætte fokus på Interkulturelt Kvinderåd?
* Kvindefestival.
* Kvindernes Internationale Kampdag d. 8. marts 2018. IKR skal være synlig på dagen.
* Sommerfest i august.
* Julefrokost i december.
* FN dag: Kæmp mod vold (November).

Tak, fordi I læste med. Vi glæder os til endnu et produktivt år.